《送淡泉裴年兄得请归省 其二》
明代·游朴

主眷从容赐沐初，画车行望里门趋。承欢日月谁堪换，矫首云霄思转纡。

青琐几年三殿疏，天闲万队五花驹。知君未厌承明直，黼扆宵衣念正劬。

作者简介：游朴（1526—1599），明福建福宁（今福建柘荣县）人，字太初。少聪慧，九岁能属文。万历二年进士，授成都府推官。入为大理寺评事。历迁刑部郎中。三任法曹，办案力求公正。官终湖广参政。有《藏山集》。